CELEX: C2005/271/06
Language: fi
Date: 2005-10-29 00:00:00
Title: Yhteisöjen tuomioistuimen tuomio, (toinen jaosto) 15 päivänä syyskuuta 2005, yhdistetyissä asioissa C 281/03 ja C 282/03 (College van Beroep voor het bedrijfslevenin esittämä ennakkoratkaisupyyntö): Cindu Chemicals BV ym. vastaan College voor de toelating van bestrijdingsmiddelen (Direktiivi 76/769/ETY — Vaaralliset aineet — Jäsenvaltioilla oleva mahdollisuus asettaa ylimääräisiä edellytyksiä sellaisen biosidituotteen markkinoille saattamiselle ja käytölle, jonka tehoaineen käyttöä rajoitetaan direktiivillä — Kivihiilitervan tisleitä (karbolineumia ja kreosoottiöljyä) sisältävät puunsuoja-aineet — Kuparia, kromia ja arseenia sisältävät puunsuoja-aineet)

29.10.2005   
            
            
               FI
            
            
               Euroopan unionin virallinen lehti
            
            
               C 271/3
            
         
      YHTEISÖJEN TUOMIOISTUIMEN TUOMIO,
   (toinen jaosto)
   15 päivänä syyskuuta 2005,
   yhdistetyissä asioissa C 281/03 ja C 282/03 (College van Beroep voor het bedrijfslevenin esittämä ennakkoratkaisupyyntö): Cindu Chemicals BV ym. vastaan College voor de toelating van bestrijdingsmiddelen (1)
   
   (Direktiivi 76/769/ETY - Vaaralliset aineet - Jäsenvaltioilla oleva mahdollisuus asettaa ylimääräisiä edellytyksiä sellaisen biosidituotteen markkinoille saattamiselle ja käytölle, jonka tehoaineen käyttöä rajoitetaan direktiivillä - Kivihiilitervan tisleitä (karbolineumia ja kreosoottiöljyä) sisältävät puunsuoja-aineet - Kuparia, kromia ja arseenia sisältävät puunsuoja-aineet)
   (2005/C 271/06)
   Oikeudenkäyntikieli: hollanti
   Yhdistetyissä asioissa C 281/03 ja C 282/03, joissa on kyse EY 234 artiklaan perustuvista ennakkoratkaisupyynnöistä, jotka College van Beroep voor het bedrijfsleven (Alankomaat) on esittänyt 26.6.2003 tekemillään päätöksillä, jotka ovat saapuneet yhteisöjen tuomioistuimeen 30.6.2003, saadakseen ennakkoratkaisun asioissa Cindu Chemicals BV (C 281/03), Rütgers VFT AG, Touwen & Co. BV, Pearl Paint Holland BV, Elf Atochem Nederland BV, Zijlstra & Co. Verf BV, Chemische Producten Struyk & Co. BV, Van Swaay Schijndel BV, Houtbereiding G. Rozendaal BV ja Arch Timber Protection BV (C 282/03) vastaan College voor de toelating van bestrijdingsmiddelen, Stichting Behoud Leefmilieu en Natuur Maas en Waalin osallistuessa asian käsittelyyn, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit R. Silva de Lapuerta, J. Makarczyk, P. Kūris ja G. Arestis (esittelevä tuomari), julkisasiamies: F. G. Jacobs, kirjaaja: johtava hallintovirkamies M. F. Contet, on antanut 15.9.2005 tuomion, jonka tuomiolauselma on seuraava:
   Tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annettua neuvoston direktiiviä 76/769/ETY, sellaisena kuin se on muutettuna 20.12.1994 annetulla Euroopan parlamentin ja neuvoston direktiivillä 94/60/EY, on tulkittava siten, että siinä ei sallita jäsenvaltion asettavan sellaisen biosidituotteen markkinoille saattamiselle ja käytölle, jonka tehoaine mainitaan direktiivin liitteessä I, muita kuin tässä direktiivissä säädettyjä edellytyksiä, tämän kuitenkaan rajoittamatta alaa koskevien sellaisten muiden yhteisön säännösten soveltamista, joilla asetetaan kyseiselle tuotteelle erityisiä edellytyksiä.
   
      (1)  EUVL C 251, 18.10.2003.